ཕྱི་ལོ༡༩༥༠ལོའི་སྔོནལྷ་སའི་གྲོང་ཁྱེར་གྱི་གཞི་རྒྱ་ཡོངས་ལ་སྤྱི་ལེ་གྲུ་བཞི་མ་གསུམ་ལས་མེད་པ་དང་ད་ལྟ་སྤྱི་ལེ་གྲུ་བཞི་མ་ལྔ་བཅུ་ང་གཅིག་ཏུ་རྒྱ་བསྐྱེད་བྱས་ཡོད་ལ།དེ་སྔོན་ཆར་བ་འབབ་དུས་འདམ་གྱིས་ཁེངས་པའི་ས་རྡོའི་སྲང་ལམ་ཁ་ཤས་ཡོད་པ་དེང་སྐབས་རིང་ཚད་ལ་སྤྱི་ལེ་ཆིག་བརྒྱ་ལྔ་བཅུ་ལྷག་ཡོད་པའི་ཨར་འདམ་གྱི་གཞུང་ལམ་དུ་བཟོ་བསྐྲུན་བྱས་ཡོད་པ་དང༌།སྔོན་མའི་གད་སྙིགས་ག་ས་གར་ཁྱབ་ཅིང་ཁྱི་སྡོམ་དང་སྤྲང་པོ་གང་སར་འཁྱམས་པའི་ལྷ་སར་ཨར་ལས་འཛུགས་སྐྲུན་ཉིན་རེ་དང་ཟླ་རེ་བཞིན་འཕགས་ནས་གནའ་བོའི་བོད་དབྱིབས་ཅན་གྱི་ཁང་རྙིང་བསྒྲིབས།བརྗིད་ཆགས་ཕོ་བྲང་པོ་ཏཱ་ལ་མ་གཏོགས་དེ་རིང་གི་ལྷ་སར་འདས་པའི་རྣམ་པ་ཅི་ཡང་མཐོང་རྒྱུ་མི་འདུག